Verstrengelde jong boggelrugwalvis gered | Maroela Media
Verstrengelde jong boggelrugwalvis gered
Foto verskaf deur SAWDN
ŉ Jong boggelrugwalvis is Saterdagoggend naby Miller’s Point, tussen Simonstad en Kaappunt gered nadat hy verstrengel geraak het.
Craig Lambinon, woordvoerder van die Suid-Afrikaanse walvis-ontknopingsnetwerk (SAWDN), het gesê ŉ boot in die omgewing het die organisasie in kennis gestel van ŉ 7 meter lange walvis wat vermoedelik verstrengel geraak het in vislyn en drywende boeie wat aan die seebodem vasgemaak is.
“Lede van SAWDN, aan boord twee vaartuie van die NSRI Simonstad, is na die toneel ontplooi. Die boot, wat alarm gemaak het, het ook op die toneel gebly en hulle word geloof vir hul bystand,” het Lambinon bygevoeg. Die walvis se lyf en vinne was in die vislyn en boeie verstrengel. “Tussen tien en twaalf snye moes gemaak word om die walvis te ontknoop.”
ŉ Groter walvis, vermoedelik die jong boggelrugwalvis se ma, het ook in die gebied gebly en hulle het ná die ontknoping saam weggeswem.
“Ons is vol vertroue dat dit ŉ suksesvolle operasie was.”
Die boeie en vislyn is van die toneel verwyder.
Man ernstig beseer toe hy van trein gestamp word
Busbestuurder vas oor oorlading
Juané · 6 maande gelede
Mooi so! Baie dankie Maroela Media ????
Oceanminded · 6 maande gelede
Verwyder die idiote wat nette aan die seebodem vasmaak ook asseblief! Van die aarde af , as dit moontlik is!
Rudolph van Wyk · 6 maande gelede
Hou op om seediere te eet dan sal daar nie vislyn en nette in die oseane rondlê nie. See diere bevat geen voeding wat ons nie elders kan kry nie
Dis goeie nuus! Baie dankie aan almal betrokke!~
Jan Brand · 6 maande gelede
Ai, die arme seelewe wat blootgestel is aan die mens se aksies
DA BO · 6 maande gelede
Baie dankie julle manne, daai mamma was seker so bly. ????
Anne · 6 maande gelede
Dankie tog vir goeie nuus. Dankie aan die nsri vir alles wat julle doen. Ek bly langs die kus en julle het al baie lewens gered en help ook seelewe soos hierbo. Baie dankie nsri.